ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๑ ลงวันที่ ๑๖ ตุลาคมพ.ศ. ๒๕๕๑กำหนดให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว H ตามพิกัดอัตราศุลกากรประเภทที่ ๗๒๑๖.๓๓.๐๐.๐๐๐ที่มีแหล่งกำเนิดจากสาธารณรัฐประชาชนจีน ในอัตราร้อยละ ๒๗.๘๑ ของราคา ซี ไอ เอฟเป็นเวลา ๓ ปี นั้นบริษัท เหล็กสยามยามาโตะ จำกัดซึ่งเป็นอุตสาหกรรมภายในผู้ผลิตสินค้าเหล็กโครงสร้างรูปพรรณหน้าตัดรูปตัว H ได้ยื่นคำขอให้พิจารณาทบทวนเพื่อเรียกเก็บอากรตอบโต้การทุ่มตลาดตามประกาศดังกล่าวต่อไปอีกตามมาตรา ๕๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ซึ่งคณะกรรมการพิจารณาการทุ่มตลาดและการอุดหนุนได้พิจารณาคำขอของบริษัทในการประชุมครั้งที่๙/๒๕๕๔ เมื่อวันที่ ๖ ตุลาคม พ.ศ. ๒๕๕๔ มีคำวินิจฉัยว่าคำขอดังกล่าวมีมูลและหลักฐานเพียงพอเชื่อได้ว่า หากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไป หรือทำให้การทุ่มตลาดฟื้นคืนมาอีกจึงมีมติให้กรมการค้าต่างประเทศเปิดการทบทวนเพื่อเรียกเก็บอากรตอบโต้การทุ่มตลาดสินค้าดังกล่าวตามมาตรา๕๗ และเพื่อประโยชน์ของอุตสาหกรรมภายใน ผู้บริโภค และประโยชน์สาธารณะประกอบกันจึงให้เปิดการทบทวนอัตราอากรตอบโต้การทุ่มตลาดตามมาตรา ๕๖โดยในระหว่างการพิจารณาการทบทวนให้เรียกเก็บอากรตอบโต้การทุ่มตลาดต่อไปในอัตราร้อยละ๑๓.๙๐๕ ของราคา ซี ไอ เอฟ และให้เรียกเก็บอากรตอบโต้การทุ่มตลาดในอัตราร้อยละ ๐สำหรับสินค้าดังกล่าวที่นำเข้ามาเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากรอาศัยอำนาจตามความในมาตรา ๗ มาตรา ๕๖ มาตรา ๕๗ และมาตรา ๗๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องการเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว H ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๔ข้อ ๒ ประกาศนี้ให้ใช้บังคับตั้งแต่วันที่๑๐ ตุลาคม พ.ศ. ๒๕๕๔ เป็นต้นไปข้อ ๓ ในระหว่างเปิดการทบทวนเพื่อเรียกเก็บอากรตอบโต้การทุ่มตลาดและเปิดการทบทวนอัตราอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน ตามพิกัดอัตราศุลกากรประเภทที่๗๒๑๖.๓๓.๐๐.๐๐๐ ให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวในอัตราดังต่อไปนี้(๑) อัตราร้อยละ ๑๓.๙๐๕ ของราคา ซี ไอ เอฟ สำหรับสินค้าที่ผลิตจาก Laiwu Steel Group Ltd. และจากผู้ผลิตรายอื่น(๒) อัตราร้อยละ ๐ สำหรับการนำเข้าในกรณีดังต่อไปนี้(ก)ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(ข)ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(ค)ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรการเรียกเก็บอากรตอบโต้การทุ่มตลาดในอัตราร้อยละ ๐ ตาม (๒)มิให้ใช้บังคับแก่กรณีการนำเข้าสินค้าดังกล่าวตามมาตรฐานผลิตภัณฑ์อุตสาหกรรม(มอก.)ทั้งนี้ การเรียกเก็บอากรตอบโต้การทุ่มตลาดในอัตราร้อยละ ๐ ของราคาซี ไอ เอฟ ให้ปฏิบัติตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าว แล้วแต่กรณีโดยอนุโลมประกาศณ วันที่ ๗ ตุลาคม พ.ศ. ๒๕๕๔กิตติรัตน์ณ ระนองรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๑๘ ตุลาคม ๒๕๕๔ปณตภร/ผู้ตรวจ๑๙ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๑๘ ง/หน้า ๔๓/๗ ตุลาคม ๒๕๕๔